**Biržų rajone iš gyventojų bus surenkamos stambiagabaritės atliekos**

UAB „Ecoservice projektai“ praneša, kad 2021 m. gegužės 10 – 21 dienomis Biržų rajone planuojamas stambiagabaričių atliekų surinkimas iš gyventojų. Norėdami užsisakyti didžiųjų atliekų ir pavojingų buitinių atliekų išvežimą, gyventojai turi kreiptis telefonu 8 698 02781 arba registruotis el. paštu [orinta.mauraite@ecoservice.lt](mailto:orinta.mauraite@ecoservice.lt). Registracija vykdoma nuo 2021 m. balandžio 19 d. iki 2021 m. balandžio 30 d.

Atliekos iš gyventojų bus surenkamos iš anksto suderintą dieną. Sutartu laiku gyventojai turės patys atiduoti atliekas sutartoje jų perdavimo vietoje, ne tiesiog palikti lauke. Atliekos bus surenkamos tik iš užsiregistravusių gyventojų!

UAB „Ecoservice projektai“ primena – komunalinių atliekų tvarkymo taisyklėse didelių gabaritų atliekoms priskiriami seni baldai (kėdės, lovos, spintos, stalai, komodos ir kt.), langai, durys, dviračiai, kilimai, radiatoriai, automobilinės kėdutės, vežimėliai, buitinė technika, elektronikos atliekos ir kitos buityje susidarančios didelių gabaritų atliekos.